Կարմիր նարինջ

Կարմիր նարինջ նաև արյունոտ նարինջ (),  նարնջի տարատեսակներից, որն ունի արնանաման կարմիր երանգավորում։

Բնորոշ հատկություններ 

Կարմիր նարնջի արնակարմիր գույնը պայմանավորված է գունանյութերի՝ անտոցիանների առկայությամբ, որոնք բավականին հաճախ հանդիպում են ծաղիկներում և մրգերում, բայց հատուկ չեն ցիտրուսայիններին։ Գունավորման աստիճանը կախված է նաև ջերմաստիճանից, լուսավորությունից և տեսակից։ Պտուղը՝ որպես կանոն, փոքր է նարնջից, ունի շերտավոր մակերես և կորիզներ գրեթե չի պարունակում։

Ծագում և տարածում 

Կարմիր նարինջը սովորական նարնջի բնական մուտացիան է, որն էլ իր հերթին պոմելոյի և մանդարինի հիբրիդ է։ Արյունոտ նարնջի առաջին տնկիներն առաջացել են Սիցիլիայում։ Կարմիր նարինջը աճեցնում են Իսպանիայում, Մարոկկոյում, Չինաստանում, ԱՄՆ-ում։

Տեսակներ  

Նարնջի այս տարատեսակն ունի երեք տարածված սորտեր.
 Տարոկկո () (ծագմամբ Իտալիայից)
 Սանգուինելլո () (ծագմամբ Իսպանիայից)
 Մորո (), որն համեմատաբար նոր տեսակ է։
Կան նաև ավելի քիչ տարածված սորտեր։

Կիրառություն և օգտակար հատկություններ 

Ինչպես բոլոր ցիտրուսները, կարմիր նարինջը ևս հարուստ է վիտամին C-ով։ Դրա մեջ պարունակվող անտոցիանները հակաօքսիդիչներ են, որոնք նվազեցնում են տարիքային հիվանդություններից շատերի ռիսկը, այդ թվում՝ սիրտ-անոթային համակարգի հիվանդությունները։ Դրանք նաև նվազեցնում են կատարակտի առաջացումը։ Արյունոտ նարինջը նաև երկաթի, կալցիումի և վիտամին A-ի լավ աղբյուր է։

Խոհարարության մեջ արյունոտ նարինջներն օգտագործվում են աղցանների և կոկտեյլների պատրաստման, նաև մարմելադի ու օշարակի արտադրության մեջ։

Պատկերասրահ

Տես նաև 

 Նարինջ
 Թուրինջ
 Նարնջի հյութ

Ծանոթագրություններ

Արտաքին հղումներ 

 SICILIAN RED ORANGES AS FUNCTIONAL FOOD
 Սիցիլիական ծագմամբ «արյունոտ» նարինջ
 Արնագույն նարինջը առողջարար ազդեցություն ունի
 Արյունոտ Մարգարիտայի բաղադրատոմսը

Մրգեր
Մրգային հյութեր
Մրգերով ուտեստներ
Ցիտրուսային մշակաբույսեր
Պտղատու ծառեր